দাফন করা হয়েছে। টেকনাফ উপজেলার উপকূলীয় ইউনিয়ন বাহারছড়ার বড় ডেইল গ্রামে এ ঘটনা ঘটেছে। হাফেজে কুরআন ও মাদ্রাসা ছাত্রের আকস্মিক এই মৃত্যুতে পুরো উপকূলীয় এলাকায় শোকের ছায়া নেমে এসেছে। মা-বাবা পুত্র শোকে পাগলের মতো হয়ে পড়েছে। পারিবারিক সূত্রে জানা যায়, বাহারছড়া এলাকার বড়ডেইল গ্রামের মাওঃ মুফিজুর রহমানের পুত্র হাফেজ রিদওয়ান (১৬) স্থানীয় একটি জামে মসজিদে খতমে তারাবীর নামাজ পড়াতো। গত বুধবার ২৬ আগস্ট সন্ধ্যায় জীপের পিছনে ঝুলে মসজিদে তারাবীহ নামাজ পড়াতে যাবার সময় হঠাৎ অসর্তক মুহুর্তে চলন্ত যাত্রীবাহী জীপ গাড়ী থেকে পড়ে গিয়ে গুরুতর আহত হয়। তার আঘাত বেশি ছিল মাথায়। দ্রুত তাকে চট্টগ্রাম মেডিকেল কলেজ হাসপাতালে নেয়া হয়। সেখানে চিকিৎসাধীন থাকা অবস্থায় গত ৩১ আগস্ট দিবাগত রাত ১১টায় মারা যায়। নিহত হাফেজ রিদুয়ান টেকনাফ জামেয়া ইসলামিয়ায় এ বছর জমাতে নহুম (তৃতীয় শ্রেণী ) সমাপ্ত করেছিল।